Koncert skupiny Bluesweiser spojený s krstom nového CD

K eventu: Okrem krst CD Bluesweiseru prebehne aj krst CD Bluesová spoločnosť No10

Skupina BLUESWEISER vznikla v Šamoríne cca r.1984-85 ako akustické trio Boboš Procházka (harmoniky), Mirko Staník (slide gitara) a Juraj Turtev (gitara, spev). Ubehlo 30 rokov a Bluesweiser stále existuje. Dôkazom toho je aj nové CD – StreDnutie u Fausta – ktoré bolo nahraté live v pražskom štúdiu Faust records a vyšlo na jeseň 2014. Skupina hrá stále svoj energicky podkutý bluesid s prvkami funky, jazzu či alternatívy. Toto zabezpečuje trio oldtajmerov (spolu cca od 1990) Pavel Doky Doležal (sax), Ivan Tomovič (gitara) a Juraj Dura Turtev (spev a gitara). Nové CD priharmonikoval aj Erich Boboš Procházka. Kapela neprekročila svoj tieň. Je stále uletená.

Aktuálna zostava:

Juraj Dura Turtev – spev, gitara

Ivan Tomovič – gitara

Pavel Doky Doležal – sax

Erik Bínovský – bass

Elo Vojta - bicie